শহরে বাহিনীর সঙ্গে গুরুত্বপূর্ণ বৈঠক করতে চলেছেন মোদি!

ওয়েব ডেস্ক : কলকাতায় (Kolkata) এলেন প্রধানমন্ত্রী নরেন্দ্র মোদি (Narendra Modi)। ফোর্ট উইলিয়ামে (Fort William) শুরু হতে চলেছে তিনদিনের এক গুরুত্বপূর্ণ সেনা সম্মেলন। সেই সম্মেলনে যোগ দিতে রবিবার শহরে পা রাখেন তিনি। প্রধানমন্ত্রীর পাশাপাশি এই সম্মেলনে যোগ দেবেন প্রতিরক্ষা মন্ত্রী রাজনাথ সিং, (Rajnath Singh) জাতীয় নিরাপত্তা উপদেষ্টা অজিত ডোভাল (Ajit Doval), প্রতিরক্ষা সচিব রাজেশ কুমার সিং। এর পাশাপাশি যোগ দেবেন সেনা সর্বাধিনায়ক (চিফ অফ ডিফেন্স স্টাফ) জেনারেল অনিল চৌহান-সহ বাহিনীর তিন প্রধান-সহ শীর্ষকর্তারা। পাশপাশি পূর্বাঞ্চলে নিরাপত্তা নিয়ে সেনা কর্তাদের সঙ্গে কথা বলবেন মোদি।

রবিবার অসম সফর সেরে রাজ্যে আসেন প্রধানমন্ত্রী। তাঁকে বিমানবন্দরে স্বাগত জানান কেন্দ্রীয় প্রতিমন্ত্রী সুকান্ত মজুমদার। (Sukanta Majumdar)। বিমান বন্দর থেকে তাঁর ২৪টি গাড়ির কনভয় গিয়ে পৌঁছয় রাজভবনে। সেখানে তিনি রাত্রি বাস করেন। এর পাশাপাশি কেন্দ্রীয় প্রতিরক্ষা মন্ত্রী রাত কাটান ফোর্ট উইলিয়ামে (Fort William)।

আরও খবর : আরজিকরের চিকিৎসক পড়ুয়া খুনের ঘটনায় মালদা থেকে গ্রেফতার অভিযুক্ত চিকিৎসক

সেনা সম্মেলন হল প্রতিরক্ষা সংক্রান্ত শীর্ষস্তরের মতবিনিময়ের আসর। সোমবার এই সম্মেলনের উদ্বোধন করবেন প্রধানমন্ত্রী মোদি (Modi) । তার পরেই সীমান্ত নিয়ে সেনাবাহিনীর শীর্ষকর্তাদের সঙ্গে আলোচনা করবেন তিনি। পাশাপাশি এই সম্মেলনে ভবিষ্যৎ-এর কৌশল নিয়ে আলোচনা হওয়ার কথা। প্রধানমন্ত্রীর এই সফরে কোনও ধরণের দলীয় কর্মসূচী নেই বলে খবর। তবে তাঁর সঙ্গে রাজ্য বিজেপির কিছু নেতৃত্ব দেখা করতে পারেন বলে সূত্রের খবর।

প্রসঙ্গত, এই বৈঠক খুব গুরুত্বপূর্ণ। কারণে একদিকে বাংলাদেশের বর্তমান পরিস্থিতি। তার পরেই অস্থির চীন সিমান্ত। তার মাঝেই সম্প্রতি নেপালে হয়েছে সরকারের পালাবদল। ফলে সব ধরণের পরিস্থিতি মোকাবিলা কীভাবে করা হবে, এই সম্মেলনে আলোচনা হতে পারে। অন্যদিকে বাংলাদেশে বিমানঘাঁটি তৈরি করছে চীন। ভারতের চিকেন নেকসের কাছে এই ঘাঁটি তৈরি করা হচ্ছে। যার ফলে সীমান্তে নিরাপত্তা নিয়ে প্রশ্ন উঠছে। সেই কারণে ভারতের তিন বাহিনী কীভাবে এই সব পরিস্থিতির মোকাবিলা করবেন তা খতিয়ে দেখবেন প্রধানমন্ত্রী। অন্যদিকে এই সম্মেলনে জাতীয় নিরাপত্তা উপদেষ্টা অজিত ডোভাল উপস্থিত থাকায়, এই সম্মেলন বেশ গুরুত্বপূর্ণ হয়ে উঠতে চলেছে বলে মনে করছেন বিশেষজ্ঞরা।